<classify> LOS ANGELES, MAREKANI BAADA ya miezi sita kupita tangu mwanamitindoKourtney Kardashian na Younes Bendjima kuachana, inadaiwa kwamba mrembo huyomwenye umri wa miaka 39, amerudisha penzi lake kwa kijana huyo mwenye umri wamiaka 25. Wawili hao waliachana tangu Agosti mwaka jana,baada ya kuwa pamoja kwenye uhusiano kwa miezi 22, lakini baada ya hapo wakadaiwataendelea kuwa marafiki na si wapenzi tena. Kwa mujibu wa mtandao wa TMZ, mrembo huyoameonekana sehemu mbalimbali akiwa na kijana huyo kwa mahaba, hivyo ikimaanishakwamba wamemaliza tofauti zao na sasa ni wapenzi tena. Hata hivyo, Jumanne ya wiki hii mastaa haowalionekana wakiwa kwenye mgahawa huko Los Angeles na baada ya kutoka walikuwawameshikana mikono na kuingia kwenye gari moja.  <topic>: BURUDANI 